open-index/open-wikipedia-markdown huggingface dataset:
ฉันจะกอด

**"ฉันจะกอด (Hug) "** เป็นซิงเกิลของลุลา ในปี พ.ศ. 2555 ในอัลบั้ม *Spring* ประพันธ์เนื้อร้อง-แต่งทำนอง และเรียบเรียงโดย โตน โซฟา มิวสิกวิดีโอนี้เผยแพร่ครั้งแรกในยูทูบวันที่ 4 กันยายน พ.ศ. 2555

มิวสิกวิดีโอกำกับโดย Tanistroe ผู้กำกับโฆษณาดีกรีนิวยอร์ก ที่ฝากผลงานเท่ ๆ อย่างมิวสิกวีดีโอเพลง ความรักฉันหายไป (Lost Love) ของพิจิกา และอีกมากมาย นำเสนอเรื่องราวความรัก ระหว่างชายจากต่างถิ่นที่กำลังนึกคิดถึงวั­นที่เขาตกหลุมรักผู้หญิงคนหนึ่ง และนี่คือเรื่องราวของวินาทีของรักแท้แรกพ­บ วินาทีที่พวกเขารู้ว่า นี่แหละคือสิ่งที่ชีวิตพวกเขาต้องการ ชายคนนี้ตัดสินใจออกเดินทาง วิ่งกลับไปเพื่อพบเธออีกครั้ง เขาวิ่งกลับไปเพื่อจะไปแสดงความรักกับเธอผ­ู้นั้น ด้วยภาษากาย คือการกอดเพื่อสื่อสารกับเธอ ในขณะเดียวกันนั้นเอง เธอคนนั้นก็กำลังย้อนเวลาตัวเองกลับไปเพื่­อเจอเขาอีกครั้ง ภาพสิ่งที่เกิดขึ้นวิ่งย้อนกลับหลัง Revert กลับในช่วงเวลาที่เธอเจอเค้า สิ่งที่เธอต้องการคือ"กอด" และได้ถ่ายทำกันตั้งแต่เช้าตร­ู่ก่อนพระอาทิตย์ขึ้น ที่เหมืองหินอ่อน จังหวัดสระบุรี ซึ่งเป็นบรรยากาศที่สวยแปลกตา ทั้งภูเขาหินตัดเป็นทรงเลขาคณิต น้ำสีเขียวอ่อน เขาสีเทา

## การตอบรับ
เพลง "ฉันจะกอด (Hug) " ได้อันดับสูงสุดที่ 35 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 พฤศจิกายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:ซิงเกิลในปี พ.ศ. 2555
หมวดหมู่:เพลงในปี พ.ศ. 2555
หมวดหมู่:ซิงเกิลในสังกัดสนามหลวงมิวสิก
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยจักรธร ขจรไชยกูล
หมวดหมู่:เพลงของลุลา
ที่สุดในโลก (เพลงอินสติงต์)

**"ที่สุดในโลก"** เป็นซิงเกิลที่ 3 ของวงดนตรีอินสติงต์ จากอัลบั้ม Endless และมีลุลา ร่วมร้อง ประพันธ์เนื้อร้องและทำนองโดย ปรียวิศว์ นิลจุลกะ และเรียบเรียงโดย อนุกานต์ จันทร์อุไร ออกจำหน่ายครั้งแรกเมื่อวันที่ 1 กุมภาพันธ์ พ.ศ. 2555

มิวสิกวีดิโอเพลง "ที่สุดในโลก" กำกับโดย ต๋อม-ณัฐพล มุขขันธ์ เนื้อหาเพลงสื่อออกจะยียวนกวนประสาทตามประสาพ่อแง่แม่งอน  คู่พระ-นางเอ็มวี “แอม-เจสซี่” ในงานแต่งงานไว้กลางหุบเขาที่ อ.สวนผึ้ง จ.ราชบุรี ที่อลังการ ขนเครื่องดนตรีของวงไปครบชุด เสื้อผ้าหน้าผมคู่บ่าวสาวไม่มีบกพร่อง ซุ้มดอกไม้รูปหัวใจ รถกระป๋องประดับลูกโป่งสีชมพูหวานแหวว เอ็กซ์ตร้าอีกกว่า 100 ชีวิต ฯลฯ คู่บ่าวสาวงอนกันในงานแต่ง เจ้าสาวขับรถหนีในขณะที่เจ้าบ่าวต้องขี่รถจักรยานตามง้อไปเรื่องตามถนนลาดยางและถนนดินที่ฝุ่นคลุ้งตลบ ผ่านไร่องุ่น จนไปจบที่งานแต่ง

## ชาร์ต

## อ้างอิง

หมวดหมู่:เพลงไทยสากล
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงของอินสติงต์
หมวดหมู่:เพลงของลุลา
หมวดหมู่:เพลงที่ประพันธ์คำร้องโดยปรียวิศว์ นิลจุลกะ
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:เพลงป็อปร็อกไทย
คณิน สแตนลีย์

**คณิน สแตนลีย์** (เกิด 31 มีนาคม พ.ศ. 2532) ชื่อเล่น **โอม** เป็นนักแสดงและนายแบบลูกครึ่งไทย-ออสเตรเลีย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกับบทบาท "อภิชาติ" (ตอนโต) จากละครเรื่อง *[[ทองเนื้อเก้า]]* (2556) และบทบาท "จอร์ช ฟอลคอน" จากละครเรื่อง *[[พรหมลิขิต]]* (2566)

## ประวัติ
คณิน สแตนลีย์ จบการศึกษาจาก คณะสถาปัตยกรรมศาสตร์ จุฬาลงกรณ์มหาวิทยาลัย เข้าสู่วงการบันเทิงการประกวดประกวดหนุ่มคลีโอเมื่อปี พ.ศ. 2553 และเขาก็ได้มีผลงานหลายอย่างเช่น ถ่ายมิวสิกวิดีโอ นายแบบโฆษณา และในปี พ.ศ. 2555 โอมได้เล่นภาพยนตร์เรื่อง *[[รักแรกกระแทกจิ้น]]* โดยรับบทเป็น อันหยอง โดยคณินเป็นที่รู้จักจากละครเรื่อง *[[ทองเนื้อเก้า]]* รับบทเป็น อภิชาติ ตอนโต หลังจบละครเรื่องนี้ โอมถูกพูดถึงอย่างมากในสื่ออินเทอร์เน็ตและก่อนหน้านี้เขายังเคยเล่นละครเรื่อง *[[คุณชายรณพีร์ (ละครโทรทัศน์)|คุณชายรณพีร์]]* รับบทเป็น พ่อเลี้ยงอดุลย์ เจิมศิริ (วัยหนุ่ม) ซึ่งเป็นหนึ่งในซีรีส์ชุด สุภาพบุรุษจุฑาเทพ ซึ่งเป็นละครเรื่องแรกของเขา ออกอากาศทาง สถานีวิทยุโทรทัศน์ไทยทีวีสีช่อง 3

และมีผลงานต่อเนื่อง ในปี พ.ศ. 2558 เล่นภาพยนตร์เรื่อง *[[Single Lady เพราะเคยมีแฟน]]* 

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ซีรีย์

*ละครโทรทัศน์ทั้งหมดด้านล่างนี้ออกอากาศทางช่อง 3 เอสดี

|rowspan = "1" align = "center"| 2559 || align = "center"| *[[นารีริษยา]]* || align = "center"| นรินทร์
|-
|}

### ภาพยนตร์

| rowspan = "1" align = "center"| 2555 || align = "center"| *[[รักแรกกระแทกจิ้น]]* || align = "center"| อันหยอง
|-
| rowspan = "1" align = "center"| 2558 || align = "center"| *[[Single Lady เพราะเคยมีแฟน]]* || align = "center"| โอม
|-
|}

### รางวัล
* Thailand kid awards 2024 นักแสดงตัวอย่างเยาวชนจากละคร พรหมลิขิต
### มิวสิกวิดีโอ
* ขอบคุณที่ทิ้งกัน - สุดารัตน์ เผ่าปฏิมากร
* ไปไม่ได้หรือเธอไม่ไป - โฟร์-มด
* ภาษาดอกไม้ - แคลอรี่ส์ บลาห์ บลาห์
* ไม่เคยถูกรักเลย - เนโกะ จัมพ์ 

* Space อวกาศ - พริมา พันธุ์เจริญ

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักแสดงสังกัดช่อง 3
หมวดหมู่:ชาวไทยเชื้อสายออสเตรเลีย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
น็อตอะแบดธิง

**"น็อตอะแบดธิง"** () เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลก สำหรับสตูดิโออัลบั้มที่ 4 เดอะ 20/20 เอ็กซ์พีเรียนซ์ – 2 ออฟ 2 ในปี ค.ศ. 2013 ประพันธ์คำร้องและผลิตโดยทิมเบอร์เลก ทิโมธี "ทิมบาแลนด์" มอสลีย์ และ เจโรม "เจ-ร็อก" ฮาร์มอน เขียนเพิ่มเติมโดย เจมส์ ฟอนต์เลรอย ออกจำหน่ายให้ดาวน์โหลดเป็นซิงเกิลที่ 3 ของอัลบั้มในวันที่ 24 กุมภาพันธ์ ค.ศ. 2014 และออกอากาศทางวิทยุร่วมสมัยในวันที่ 25 กุมภาพันธ์ เพลงเป็นบัลลาดป็อปจังหวะปานกลาง ใช้กีตาร์อะคูสติก มีเนื้อร้องกล่าวถึงความหมายของความรัก

"น็อตอะแบดธิง" ได้รับคำวิจารณ์ด้านบวก มีนักวิจารณ์ร่วมสมัยการผลิตเพลงและเนื้อร้องว่าทำให้นึกย้อนไปถึงผลงานของอดีตบอยแบนด์ เอ็นซิงก์ มิวสิกวิดีโอออกอากาศครั้งแรกในรายการ *[[ดิเอลเล็นดีเจนเนเรสโชว์]]* ในวันที่ 20 มีนาคม ค.ศ. 2014 มิวสิกวิดีโอเป็นสารคดีขนาดเล็กเล่าเรื่องราวของนักถ่ายทำภาพยนตร์ 2 คนกำลังมองหาคู่รักที่หมั้นกันวันที่ 12 มกราคม ค.ศ. 2014 ขณะมุ่งหน้าไปนครนิวยอร์กบนรถไฟลองไอส์แลนด์เรลโรด และผู้ชายได้ขอคนรักแต่งงานและเพลง "น็อตอะแบดธิง" ทิมเบอร์เลกแสดงเพลงในรายการ*[[เดอะทูไนต์โชว์สตาร์ริงจิมมี แฟลลอน]]* และในทัวร์คอนเสิร์ต เดอะ 20/20 เอ็กซ์พีเรียนซ์เวิลด์ทัวร์ เพลงขึ้นสิบอันดับแรกบนชาร์ตบิลบอร์ดฮอต 100 และขึ้นอันดับหนึ่งบนชาร์ตเมนสตรีมท็อป 40 ซึ่งทิมเบอร์เลกเป็นศิลปินชายที่มีเพลงอันดับหนึ่งและอยู่ในสิบอันดับแรกมากที่สุด

## การผลิตและออกจำหน่าย
น็อตอะแบดธิง ประพันธ์คำร้องโดย จัสติน ทิมเบอร์เลก ทิโมที "ทิมบาแลนด์" มอสลีย์ เจโรม "เจ-ร็อก" ฮาร์มอน และเจมส์ ฟอนต์เลรอย ผลิตโดยทิมบาแลนด์ ทิมเบอร์เลค, และฮาร์มอน ทิมเบอร์เลคได้เรียบเรียงและผลิตด้วยนักร้องของเขา ซึ่งถูกบันทึกเสียงไว้ที่ Larabee Studios ในน็อธฮอลลีวูด รัฐแคลิฟอร์เนีย ฮาร์มอน จัดคีย์บอร์ดสำหรับเพลงในขณะที่ เอลเลีย ตอีฟส์ และทิมเบอร์เลคเล่นกีตาร์ เพลงได้รับการออกแบบโดย คริส ก็อดเบย์ และมิกซ์โดย จิมมี ดักลาส, ก็อดเบย์ และทิมเบอร์เลค, ด้วยความช่วยเหลือจาก Alejandro Baima ที่ Larabee Studios

เวอร์ชัน radio edit ของเพลงที่ได้รับการออกจำหน่ายในระบบดิจิทัลในวันที่ 24 กุมภาพันธ์ ค.ศ. 2014 ในออสเตรีย, ฝรั่งเศส, เยอรมนี, อิตาลี, สเปน, สวิตเซอร์แลนด์, สหราชอาณาจักร และสหรัฐอเมริกา

## รายการเพลง

*; ซีดีซิงเกิล
# "Not a Bad Thing" (Radio Edit) &nbsp;— 4:26
# "TKO" (Black Friday Remix) featuring J. Cole, ASAP Rocky and Pusha T&nbsp;— 4:32

*; ดิจิทัลดาวน์โหลด
# "Not a Bad Thing"&nbsp;— 4:26

## ชาร์ต

### ชาร์ตรายเดือน

### ชาร์ตรายเดือน

### ชาร์ตสิ้นปี

## ประวัติการออกจำหน่าย

## อ้างอิง

หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2557
หมวดหมู่:เพลงของจัสติน ทิมเบอร์เลก
หมวดหมู่:เพลงที่ประพันธ์คำร้องโดยทิมบาแลนด์
หมวดหมู่:เพลงที่ประพันธ์คำร้องโดยจัสติน ทิมเบอร์เลก
หมวดหมู่:เพลงที่ประพันธ์คำร้องโดยเจอโรม "เจ-รอค" ฮาร์มอน
หมวดหมู่:เพลงที่ประพันธ์คำร้องโดยเจมส์ ฟอนต์เลรอย
หมวดหมู่:ซิงเกิลในสังกัดอาร์ซีเอเรเคิดส์
ซูเปอร์สแมชบราเธอร์ส

***ซูเปอร์สแมชบราเธอร์*** () เป็นเกมต่อสู้ พัฒนาโดย HAL Laboratory และจัดจำหน่ายโดยนินเทนโดสำหรับนินเทนโด 64 วางจำหน่ายในญี่ปุ่นวันที่ 21 มกราคม ค.ศ. 1999, 26 เมษายน ค.ศ. 1999 ในอเมริกาเหนือ และในยุโรปวันที่ 19 พฤศจิกายน ค.ศ. 1999 สามารถเล่นได้ทั้งหมด 4 คนและเป็นเกมที่อยู่ในซีรีส์ซูเปอร์สแมชบราเธอร์ส

เกมดังกล่าวประสบความสำเร็จในเชิงพาณิชย์ด้วยยอดจำหน่ายกว่า 4.9 ล้านชุด ซึ่งแบ่งออกเป็น 2.93 ล้านชุดในสหรัฐ และ 1.97 ล้านชุดในญี่ปุ่น

## ตัวละครทั้งหมด
* มาริโอ จากเกมชุดมาริโอ
* ดองกีคอง จากเกมชุดดองกีคอง
* ลิงก์ จากเกมชุดดีลีเจนท์ออฟเซลด้า
* ซามัส อาราน จากเกมชุดเมทรอยด์
* โยชิ จากเกมชุดมาริโอ และ โยชิ
* เคอร์บี จากเกมชุดเคอร์บี้
*ฟ็อกซ์ แม็คคลาวด์ จากเกมชุดสตาร์ฟ็อกซ์
*พิคาชู จากเกมชุดโปเกมอน
*ลุยจิ จากเกมชุดมาริโอ
*เนส (ตัวละคร) จากเกมเอิร์ธ บาวด์
*กัปตัน ฟอลคอน จากเกมชุดเอฟ-ซีโร
*พูริน จากเกมชุดโปเกมอน

## บอสและมินิบอส
* กลุ่มโยชิ - ปรากฏตัวในด่านที่ 2 โดยที่เวลามันหล่นจากแผนที่จะร่วงลงมาเรื่อยๆ
* ดองกีคองยักษ์ - ปรากฏตัวในด่านที่ 6 มีพลังเพิ่มจากดองกีธรรมดา 2 เท่า
* กลุ่มเคอร์บี - ปรากฏตัวในด่านที่ 7 จะเป็นตัวตามที่เรามีตัวละครอยู่โดยตัวสุดท้ายจะเป็นเคอร์บีธรรมดา
* เมทัลมาริโอ - ปรากฏตัวในด่านที่ 9 มาจากซูเปอร์มาริโอ 64 มีพลังป้องกันสูงจะทำให้กำจัดได้ยากขึ้น
* ไฟท์ติ้ง โพลีกอน - ปรากฏตัวหลังโบนัสที่ 3 ตัวละครนี้จะมี 12 รูปแบบโดยออกมาถึง 30 ตัว จึงเหนื่อยในการจัดการ
* มาสเตอร์ แฮนด์ - บอสสูงสุดของเกมนี้มีพลัง 300 โดยบอสจะแตกต่างกว่าคือสามารถจัดการอย่างง่ายขึ้นเพราะมีเกจพลัง

## เกมที่อยู่ในซีรีส์เดียวกันและภาคต่อ

## หมายเหตุ

## อ้างอิง

## แหล่งข้อมูลอื่น
* เว็บทางการ
* ชุมชนสแมชบราเธอร์ 

หมวดหมู่:วิดีโอเกมข้ามฝั่ง
หมวดหมู่:วิดีโอเกมที่ออกวางจำหน่ายในปี พ.ศ. 2542
หมวดหมู่:ซูเปอร์สแมชบราเธอร์ส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมในการแข่งขันอิเล็กทรอนิกส์สปอร์ต
หมวดหมู่:เกมสำหรับนินเท็นโด 64
ซูเปอร์สแมชบราเธอส์

***ซูเปอร์สแมชบราเธอส์*** () หรือชื่อในภาษาญี่ปุ่นคือ **ไดรันโต สแมชบราเธอส์** () เป็นซีรีส์เกมเกี่ยวกับการต่อสู้ 4 คนโดยเอาตัวละครจากนินเท็นโดมาต่อสู้กันโดยใช้ด่านแต่ละเกมเป็นฉากประกอบ

## บอสของซีรีส์
***มาสเตอร์แฮนด์** () เป็นถุงมือขวาของมาริโอ
***เครซี่แฮนด์** () เป็นถุงมือซ้ายของมาริโอ
***ทาบู** ()บอสจากภาค brawl 
***ไฟท์ติ้ง โพลีก้อน**
***มาสเตอร์คอร์** เป็นร่างสุดยอดที่พัฒนาจากมาสเตอร์แฮนด์ และยังสามารถแปลงเป็นร่างในรูปแบบต่างๆได้อีก 5 ร่าง ดังนี้ Master Giant, Master Beast, Master Edges, Master Shadow, และ Master Fortress
***กาลีม** เป็นบอสจากภาคอัลติเมท สามารถเรียกพลังจากกองทัพมาสเตอร์แฮนด์เพื่อสลายร่างศัตรูได้ และสามารถใช้สร้างร่างชั่วร้ายของคนนั้นๆขึ้นมาได้
*ดาร์กกอร เป็นบอสจากภาคอัลติเมท เป็นคู่ปรับของกาลีม มีความสามารถเหมือนกาลีม

## เกมที่อยู่ในซีรีส์นี้
### ซูเปอร์สแมชบราเธอส์

***ซูเปอร์สแมชบราเธอร์*** () เป็น และในยุโรปวันที่ 19 พฤศจิกายน ค.ศ. 1999 สามารถเล่นได้ทั้งหมด 4 คน

### ซูเปอร์สแมชบราเธอส์เมเล

### ซูเปอร์สแมชบราเธอร์บรอวล์

***ซูเปอร์สแมชบราเธอร์บรอวล์*** (; ) เป็นวี ได้มีการประกาศล่วงหน้าถึงเกมดังกล่าวที่งานแถลงข่าวในงาน E3 2005 โดยซาโตรุ อิวาตะซึ่งเป็นประธานและกรรมการผู้จัดการ มาซาฮิโระ ซากูไร ซึ่งเป็นผู้อำนวยการในเกมสองชุดก่อนหน้านี้ ก็ได้รับบทเป็นผู้อำนวยการสำหรับงวดที่สามนี้ตามคำขอของอิวาตะด้วย โดยการพัฒนาเกมได้เริ่มในเดือนตุลาคม ค.ศ. 2005  เกมนี้มักมีการทำมอดมากและในปจุบันมีการเลียนแบบตัวละครของ **ซูเปอร์สแมชบราเธอส์อัลติเมท** และมีมอดที่เรียกว่า **"M Project"** ซึ่งมีตัวละครที่มาจากหลายๆเฟรนไชน์ และตัวละครที่ไม่ได้อยู่ใน Smash พร้อมเพิ่มสกิลเพิ่มเติมอีกด้วย

### ซูเปอร์สแมชบราเธอส์ฟอร์นินเท็นโด 3ดีเอส แอนด์วียู

***ซูเปอร์สแมชบราเธอส์ฟอร์นินเท็นโด 3ดีเอส แอนด์วียู*** (; ) เป็นต่อสู้ที่ได้รับการพัฒนาโดย ในซีรีส์*ซูเปอร์สแมชบราเธอส์* โดยในเกมของซีรีส์นี้ จะมีตัวละครต่าง ๆ จากแฟรนไชส์ของ[นินเท็นโด สำหรับเวอร์ชันนินเท็นโด 3ดีเอส ได้รับการเปิดตัวที่ประเทศญี่ปุ่นในวันที่ 13 กันยายน ค.ศ. 2014, ในทวีปอเมริกาเหนือและยุโรปวันที่ 3 ตุลาคม ค.ศ. 2014 และในประเทศออสเตรเลียวันที่ 4 ตุลาคม ค.ศ. 2014 ส่วนเวอร์ชันวียูได้วางจำหน่ายในทวีปอเมริกาเหนือ ณ วันที่ 21 พฤศจิกายน ค.ศ. 2014, ทวีปยุโรปวันที่ 28 พฤศจิกายน ค.ศ. 2014, ประเทศออสเตรเลียวันที่ 29 พฤศจิกายน ค.ศ. 2014 และในประเทศญี่ปุ่นวันที่ 6 ธันวาคม ค.ศ. 2014 

===ซูเปอร์สแมชบราเธอส์อัลติเมท===


==ตัวละครในที่อยู่ในซีรีส์นี้==


==อ้างอิง==


[หมวดหมู่:เกมชุด
หมวดหมู่:นินเท็นโด
หมวดหมู่:วิดีโอเกมแบบร่วมมือกัน
ซัมเมอร์สแลม (2015)

**ซัมเมอร์สแลม (2015)** () เป็นการแสดงมวยปล้ำอาชีพแบบ เพย์-เพอร์-วิว (PPV) ของ ดับเบิลยูดับเบิลยูอี จัดขึ้นเป็นครั้งที่ 28 เมื่อวันที่ 23 สิงหาคม 2015 ณ สนาม บาร์เคลส์เซ็นเตอร์ ในเมืองบรุกลิน, นครนิวยอร์ก, รัฐนิวยอร์ก สหรัฐอเมริกา นับว่าเป็นครั้งแรกที่ซัมเมอร์สแลม ย้ายออกมาจาก ลอสแอนเจลิส หลังจากปักหลักจัดขึ้นที่ ณ สนาม สเตเปิลส์เซ็นเตอร์ มาโดยตลอดเป็นเวลา 6 ปีติดต่อกัน

## เบื้องหลัง
ในเรสเซิลเมเนีย ครั้งที่ 30 บร็อก เลสเนอร์ ได้เอาชนะ ดิอันเดอร์เทเกอร์ และหยุดสถิติไร้พ่ายของอันเดอร์เทเกอร์ในที่สุด ในซัมเมอร์สแลม (2014) เลสเนอร์ได้เอาชนะ จอห์น ซีนา และได้แชมป์ WWE World Heavyweight Championship ก่อนจะเสียแชมป์ให้กับ เซท โรลลินส์ ในเรสเซิลเมเนีย ครั้งที่ 31 โดยใช้กระเป๋ามันนีอินเดอะแบงก์ เลสเนอร์ได้ขอสิทธิ์รีแมตช์ชิงแชมป์กับโรลลินส์ในแบทเทิลกราวด์ (2015) แต่ระหว่างแมตช์นั้น อันเดอร์เทเกอร์ ได้มาล้างแค้นเลสเนอร์ ทำให้ไม่ได้แชมป์ ในรอว์ วันที่ 20 กรกฎาคม ลิเลียน การ์เซีย ประกาศว่า เลสเนอร์ เป็นผู้ชนะ โดยการทำฟาล์ว คืนเดียวกันได้มีการประกาศว่า อันเดอร์เทเกอร์ จะเจอกับ เลสเนอร์ ในซัมเมอร์สแลม โดยครั้งนี้เป็นการปล้ำในศึกซัมเมอร์สแลมครั้งแรกของอันเดอร์เทเกอร์ ตั้งแต่ปี 2008 และเป็นการปล้ำ เพย์-เพอร์-วิว ครั้งแรก นอกจากเรสเซิลเมเนีย ตั้งแต่ แบรกกิ้ง ไรท์ส (2010)

ในรอว์ (20 กรกฎาคม 2015) เจ้าของแชมป์ WWE United States Championship จอห์น ซีนา ได้ขอท้าชิงแชมป์ WWE World Heavyweight Championship กับ เซท โรลลินส์ ซึ่งโรลลินส์ได้ปฏิเสธ ในรอว์สัปดาห์ต่อมา (27 กรกฎาคม 2015) ดิออโทริตี ได้จัดแมตช์ให้ซีนาป้องกันแชมป์ยูเอสกับโรลลินส์ และเป็นซีนาก็ป้องกันแชมป์เอาไว้ได้ ระหว่างแมตช์ โรลลินส์ได้เข่าใส่หน้าของซีนา จนดั้งจมูกหัก หลังจากนั้น โรลลินส์ ก็มาท้าชิงแชม์อีกรอบ  ในรอว์ต่อมา (3 สิงหาคม 2015) โรลลินส์ออกมาท้าทายซีนา ในการรวมแชมป์ WWE World Heavyweight Championship และแชมป์ WWE United States Championship โดยผู้ชนะจะได้แชมป์ทั้งสองเส้น

ล่าสุดในวันที่ 18 สิงหาคม ทางเฟซบุ๊กอย่างเป็นทางการของ WWE ได้ประกาศยืนยันว่า จอน สจ๊วต พิธีกรรายการทอล์กโชว์ชื่อดังจะเป็นพิธีกรรับเชิญพิเศษในศึกซัมเมอร์สแลมครั้งนี้

## ผล

;แมตช์คัดออก

## ดูเพิ่ม
* ดับเบิลยูดับเบิลยูอี ซัมเมอร์สแลม
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* เว็บไซต์ทางการของซัมเมอร์สแลม

หมวดหมู่:ซัมเมอร์สแลม
หมวดหมู่:มวยปล้ำอาชีพในปี พ.ศ. 2558
หมวดหมู่:กีฬาในบรุกลิน (รัฐนิวยอร์ก)
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2558
ซามุแอล ตุยยา

**ซามุแอล ตุยยา** (; 24 กรกฎาคม ค.ศ. 1986) เป็นอดีตนักวอลเลย์บอลชายชาวฝรั่งเศส ปัจจุบันเล่นให้กับสโมสรเบอร์ลินรีไซกลิงวอลลีย์ส ในตำแหน่งตัวตีด้านนอก 

## ผลงานในระดับอาชีพ
### สโมสร
ในฤดูกาล 2013/14 เขาได้เข้าร่วมสโมสรแปกีแยแอ สกราแบวคาตุฟในประเทศโปแลนด์ เขามีส่วนร่วมสำคัญที่ทำให้ทีมสามารถคว้าแชมป์ในฤดูกาล 2013/14 ในกรกฎาคม ค.ศ. 2014 ย้ายไปสโมสรกาลาตาซาราย FXTCR ในประเทศตุรกี

### ทีมชาติ
เขาเข้าร่วมทีมชาติฝรั่งเศสในปี ค.ศ. 2008 เขาได้รับรางวัลเหรียญเงินในการแข่งขันวอลเลย์บอลชายชิงแชมป์ยุโรป 2009

## สังกัดสโมสร
*  เซแอนเวเบ (2003–2005)
*  แรนวอลเลย์ 35 (2005–2008)
*  เอเอสกานวอลเลย์บอล (2008–2010)
*  อินดึกปอลอัซสออลชตึน (2010–2011)
*  คุซบาสเคเมโรโว (2011–2013)
*  แปกีแยแอ สกราแบวคาตุฟ (2013–2014)
*  กาลาทาซาอิสตันบูล (2014–2015)
*  เบชิคตัชอิสตันบูล (2015–2016)
*  กาลาทาซาอิสตันบูล (2016–2017)
*  อิสตันบูลบือบึกแชฮีร์เบแลดีแยซี (2017–2018)
*  เบอร์ลินรีไซกลิงวอลลีย์ส (2018–)

## เกียรติประวัติ
### สโมสร
* **2009/2010** 16px แฟรงก์แชมเปียน, ร่วมกับ เอเอสกานวอลเลย์บอล
* **2013/2014** 16px โปลิชแชมเปียน, ร่วมกับ แปกีแยแอ สกราแบวคาตุฟ

### ทีมชาติ
* **2009** 16px ชิงแชมป์ยุโรป

## อ้างอิง

## แหล่งข้อมูลอื่น

* FIVB Profile
* PlusLiga profile 

หมวดหมู่:นักวอลเลย์บอลชายชาวฝรั่งเศส
หมวดหมู่:ผู้เล่นสโมสรวอลเลย์บอลสกราแบวคาตุฟ
อีกครั้งหนึ่ง

**"อีกครั้งหนึ่ง"** เป็นซิงเกิลของนักร้องนิกกี้ เทริโอ กับค่ายสหภาพดนตรี ประพันธ์เนื้อร้องโดย อภิสิทธิ์ พงษ์ชัยสิริกุล (เอก แบล็คเฮด) ทำนองและเรียบเรียงโดย Dj Heaven เนื้อหาของเพลงนั้นบอกถึงความรักครั้งใหม่ จะเป็นรักแบบหนุ่มสาวก็ได้ ความรักแบบเพื่อนก็ได้ กี้มองว่าความรักมีหลายรูปแบบ อยากให้ซิงเกิ้ลแรกที่เราได้เริ่มต้นกับบ้านหลังใหม่เป็นเหมือนการเริ่มต้นความรักครั้งใหม่

## การตอบรับ
เพลง "อีกครั้งหนึ่ง" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 22 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:ซิงเกิลวิทยุ
วอลเลย์บอลชายทีมชาติฝรั่งเศส

**วอลเลย์บอลชายทีมชาติฝรั่งเศส** () เป็นทีมชาติวอลเลย์บอลของประเทศฝรั่งเศส และเป็นส่วนหนึ่งในการแข่งขันวอลเลย์บอลระดับนานาชาติ

## เกียรติประวัติ

## รายชื่อนักกีฬาชุดปัจจุบัน
* **หัวหน้าผู้ฝึกสอน:** Andrea Giani 
* อ้างอิงรายชื่อนักกีฬาชุดปัจจุบันจากวอลเลย์บอลชายในโอลิมปิกฤดูร้อน 2020

## รางวัล
 **ชนะเลิศ**&nbsp;&nbsp; รองชนะเลิศ&nbsp;&nbsp; อันดับที่ 3&nbsp;&nbsp; อันดับที่ 4

### โอลิมปิกฤดูร้อน

{|
|valign="top" width=0%|

|valign="top" width=0%|

### วอลเลย์บอลชิงแชมป์โลก

### วอลเลย์บอลเวิลด์ลีก

{|
|valign="top" width=0%|

|valign="top" width=0%|

### วอลเลย์บอลชิงแชมป์ยุโรป

{|
|valign="top" width=0%|

|valign="top" width=0%|

### [[เมดิเตอร์เรเนียนเกมส์]]

### กู๊ดวิลเกมส์

## อ้างอิง

## แหล่งข้อมูลอื่น
* Official website
* FIVB profile

ฝรั่งเศส
หมวดหมู่:วอลเลย์บอลในประเทศฝรั่งเศส
เอริก โชจิ

**เอริก ทอมัส โชจิ** (; เกิดวันที่ 24 กันยายน พ.ศ. 2532 ที่โฮโนลูลู รัฐฮาวาย สหรัฐอเมริกา) เป็นนักกีฬาวอลเลย์บอลชาวอเมริกัน ที่ได้เล่นให้กับทีมชาติสหรัฐอเมริกา และสโมสรเอสซีซี เบอร์ลินในประเทศเยอรมนี

## สังกัดสโมสร

## เกียรติประวัติ
### ทีมชาติ
; **วอลเลย์บอลยุวชนชายชิงแชมป์นอร์เซกา**
* 16px 2006 สาธารณรัฐโดมินิกัน
* 16px 2008 สหรัฐอเมริกา

; **[[วอลเลย์บอลเวิลด์ลีก]]**
* 16px 2014 ฟลอเรนซ์
### ผลงานร่วมกับสโมสร
* **2014** 16px ออสเตรียแชมเปียนชิพ, ร่วมกับไฮโป ทีโรล อินส์บรุค
* **2014** 16px ออสเตรียคัพ, ร่วมกับไฮโป ทีโรล อินส์บรุค

## อ้างอิง

## แหล่งข้อมูลอื่น
* Usavolleyball.org - Scheda su Erik Shoji 
* FIVB - Scheda su Erik Shoji 
* CEV - Scheda su Erik Shoji 
* Standford University - Scheda su Erik Shoji  

หมวดหมู่:นักวอลเลย์บอลชายชาวอเมริกัน
หมวดหมู่:บุคคลจากโฮโนลูลู
หมวดหมู่:ตัวรับอิสระวอลเลย์บอล
หมวดหมู่:นักวอลเลย์บอลในโอลิมปิกฤดูร้อน 2016
หมวดหมู่:ชาวอเมริกันเชื้อสายญี่ปุ่น
หมวดหมู่:นักวอลเลย์บอลในโอลิมปิกฤดูร้อน 2020
มงกุฎดอกไม้

**"มงกุฎดอกไม้"** เป็นซิงเกิลของลุลา ออกจำหน่ายในปี พ.ศ. 2552 ประพันธ์เนื้อร้อง-แต่งทำนองโดย และเรียบเรียงโดย จักรธร ขจรไชยกูล (โตน โซฟา) มิวสิกวิดีโอนี้เผยแพร่ครั้งแรกในยูทูบวันที่ 30 มิถุนายน พ.ศ. 2552

## การตอบรับ
เพลง **"มงกุฎดอกไม้"** ได้อันดับ 6 จากการจัดอันดับของ 91.5 FM Hot ในชาร์ตของ 91.5 FM Hot Chart Top 20 ประจำวันที่ 26 กรกฎาคม 2552
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:ซิงเกิลในปี พ.ศ. 2552
หมวดหมู่:เพลงในปี พ.ศ. 2552
หมวดหมู่:ซิงเกิลในสังกัดสนามหลวงมิวสิก
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยจักรธร ขจรไชยกูล
หมวดหมู่:เพลงของลุลา
ตัวติดกัน

**"ตัวติดกัน"** เป็นซิงเกิลของนักร้องนิโคล เทริโอ กับค่ายสหภาพดนตรี ประพันธ์เนื้อร้องโดย-ทำนองและเรียบเรียงโดย อภิสิทธิ์ พงษ์ชัยสิริกุล (เอก แบล็คเฮด) เนื้อหาของเพลงนั้นพูดถึงแง่มุมที่น่ารักของคนท­ี่กำลังอินเลิฟ ที่อยากจะบอกว่าตั้งแต่มีเธอมาอยู่ด้วยกัน­ก็ทำให้มีความสุขตลอดเวลาอยากจะให้เราตัวต­ิดกันจะได้ดูแลเธออย่างดี เพราะเธอนั้นน่ารักที่สุด

## การตอบรับ
เพลง "ตัวติดกัน" ได้อันดับสูงสุด 76 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 22 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
หมวดหมู่:ซิงเกิลวิทยุ
เนื้อหมึก

**[[หมึก (สัตว์)|หมึก]]** เป็นสัตว์ที่นิยมนำเนื้อมาเป็นทำอาหารมากมายทั่วโลก คำว่า *กาลามารี* (calamari) ในภาษาอิตาลีซึ่งหมายถึงหมึกได้กลายเป็นคำสามัญในภาษาอังกฤษหมายถึงอาหารที่ทำจากเนื้อหมึก โดยเฉพาะหมึกทอด ความหลากหลายของอาหารที่ทำจากเนื้อหมึกในพื้นที่ต่าง ๆ มีดังนี้
## หมึกทอด
thumbnail|หมึกชุบแป้งทอดจากสเปน

หมึกทอดหรือกาลามารี (ฟริตตี) เป็นชื่ออาหารอิตาลีที่ได้รับความนิยมมากชนิดหนึ่ง เป็นเนื้อหมึกกล้วยหั่นเป็นวงนำไปชุบแป้งทอด สูตรดั้งเดิมนั้นใช้แป้งชุบเนื้อหมึกเพียงบาง ๆ ปรุงรสด้วยเกลือและพริกไทยป่น เมื่อจะรับประทานจึงบีบเลมอนเพื่อแต่งรส ปัจจุบันได้ประยุกต์ให้มีหลายแบบ มีทั้งแบบใช้แป้งให้กรอบชุบแป้งเปียกแบบเท็มปุระญี่ปุ่น เพิ่มเครื่องปรุงที่เป็นปาปริกา ออริกาโน และกินกับซอสต่าง ๆ มากมาย เช่น ซอสมะเขือเทศ ซอสพริก มายองเนส และยังนำไปรับประทานกับสลัดผักด้วย

## หมึกยัดไส้
[thumbnail|[อิกาเมชิ หมึกยัดไส้แบบญี่ปุ่น]]
หมึกยัดไส้เป็นการปรุงอาหารจากหมึกชนิดหนึ่ง นำไส้ยัดลงในลำตัวของหมึกแล้วปรุงให้สุก การปรุงอาหารแบบนี้แพร่หลายไปทั่วโลก ในตะวันออกกลางไส้ที่ยัดเป็นส่วนผสมของหนวดหมึก ข้าว และเมล็ดสน และเครื่องเทศผสมเช่น ยี่หร่าและคำฝอย ในกรีซ เครื่องปรุงเป็นแบบตะวันออกกลาง แต่ตัดเครื่องเทศกลิ่นแรงออก มีการเคี่ยวหมึกยัดไส้ในซอสที่ส่วนผสมเป็นไวน์ หอม กระเทียม ในยุโรปใต้ ไส้เป็นหนวดหมึก เกล็ดขนมปัง หอม มะกอก เนยแข็ง และ ไข่ ลดเครื่องเทศลง นิยมเคี่ยวกับไวน์และซอสมะเขือเทศ ในจีน หมึกยัดไส้มีไส้ที่ทำจากหมูสับเป็นหลัก ใส่กระเทียม รากผักชี พริกไทย ในเวียดนามเพิ่มวุ้นเส้นและเห็ดหูหนู นิยมนำไปย่าง ในญี่ปุ่นมีหมึกยัดไส้ข้าวเหนียวผสมถั่วลิสง เคี่ยวกับซีอิ๊วญี่ปุ่นและมิริง เรียก *[[อิกาเมชิ]]* (烏賊飯) ส่วนชาวมลายูมีหมึกยัดไส้ข้าวเหนียวเรียก *ตูปะก์โซตง* เคี่ยวกับกะทิ

## คุณค่าทางสารอาหาร
เดิมเคยเชื่อว่า หมึกเป็นอาหารที่ให้คอเลสเตอรอลสูง จึงไม่ควรรับประทานมาก แต่ความจริงแล้ว หมึกมีคอเลสเตอรอลสูงก็จริง แต่ทว่ามีปริมาณไขมันอิ่มตัวต่ำ จึงมิได้เป็นตัวสร้างคอเลสเตอรอลในร่างกาย อีกทั้งยังมีกรดโอเมกา3สูง ซึ่งเป็นสารที่ช่วยลดปริมาณคอเลสเตอรอลได้ดีอีกด้วย

## อ้างอิง
* พจน์ สัจจะ. หมึกเมดิเตอร์เรเนียน. ครัว. ปีที่ 21 ฉบับที่ 243 กันยายน พ.ศ. 2557 หน้า 65-67

## แหล่งข้อมูลอื่น

หมวดหมู่:อาหารจากเนื้อหมึก
หมวดหมู่:อาหารกรีก
หมวดหมู่:อาหารอิตาลี
หมวดหมู่:อาหารตุรกี
หมวดหมู่:อาหารสเปน
หมวดหมู่:อาหารจีน
หมวดหมู่:อาหารทะเล
หมวดหมู่:มอลลัสกาที่รับประทานได้
หมวดหมู่:อาหารทอดในน้ำมันท่วม
หมวดหมู่:ประเภทของอาหาร
การปลูกถ่ายองคชาต

**การปลูกถ่ายองคชาต** () คือ วิธีทางศัลยกรรมเพื่อปลูกถ่ายองคชาตให้แก่คนไข้ องคชาตนั้นอาจมาจากเนื้อเยื่อที่มีคนบริจาคไว้ หรืออาจมาจากเนื้อเยื่อเทียมที่สร้างขึ้น แต่เนื้อเยื่อเทียมยังไม่เคยทดลองกับคน วิธีทางศัลยกรรมเพื่อปลูกถ่ายอวัยวะต่าง ๆ เช่น มือ ใบหน้า หรืออวัยวะเพศชายนี้ยังเป็นที่ถกเถียงกัน เพราะไม่ได้รับประกันความปลอดภัยของชีวิตคนไข้ แต่อาจช่วยให้คนไข้มีคุณภาพชีวิตดีขึ้นอย่างมีนัยสำคัญ

หมวดหมู่:องคชาต
หมวดหมู่:การปลูกถ่ายเนื้อเยื่อ
เจนัส

**เจนัส** () หรือ **ยานุส** () เป็นเทพเจ้าในเทพปกรณัมโรมันและตำนานเจนัส เทพเจนัสมีบทบาทในฐานะเทพเจ้าแห่งการเริ่มต้นและการเปลี่ยนแปลง ภาพลักษณ์ของเทพเจนัสมักปรากฎในลักษณะเทพสองใบหน้า หน้าหนึ่งมองไปยังอนาคต และอีกหน้าหนึ่งมองไปยังอดีตที่ผ่านมา ดังนั้นเดือนแรกของปีจึงได้ชื่อมาจากเทพเจนัสนั่นเอง (January)

## อ้างอิง

## แหล่งข้อมูลอื่น
*
* Livius.org: Janus
* Translation of Ovid's Fasti, a section on January, and Janus

หมวดหมู่:เทพเจ้าโรมัน
หมวดหมู่:ประมวลเรื่องปรัมปราโรมัน
รัตนตรัย (ศาสนาเชน)

ในศาสนาเชน **รัตนตรัย** (; *ratnatraya*)  หมายถึง แก้วสามประการ อันเป็นหลักการปฏิบัติเพื่อความหลุดพ้นจากสังสารวัฏ ได้แก่

# **สัมยัคทรรศนะ** (सम्यग्दर्शन) หมายถึง ความเห็นชอบ 
# **สัมยัคชญานะ** (अभ्यग्ज्ञान) หมายถึง ความรู้ชอบ 
# **สัมยักจริตระ** (सम्यक्‌ चरित्र) หมายถึง การกระทำชอบ

ทั้ง 3 ประการ ถือเป็น "โยคะ" หรือ หลักการประกอบความเพียรทางร่างกายและจิตวิญญาณเพื่อความหลุดพ้น ซึ่งประกอบด้วยองค์ 3 เช่นกัน คือ
# **ชญาน** การรู้สิ่งทั้งปวงตามเป็นจริง
# **ศรัทธา** ความเชื่อมั่นในองค์ตีรถังกร
# **จาริตระ** การละเว้นจากการทำชั่ว

## อ้างอิง

หมวดหมู่:แก้วสามประการ
หมวดหมู่:หลักธรรมของศาสนาเชน
อาชญากรรมกับการลงทัณฑ์

**อาชญากรรมกับการลงทัณฑ์** นวนิยายโดยฟีโอดอร์ ดอสโตเยฟสกี เขียนขึ้นในปี ค.ศ.1866 ตีพิมพ์เป็นตอนๆครั้งแรกในนิตยสารเดอะ รัสเซียน แมสเซนเจอร์ เป็นระยะเวลา 12 เดือน จัดเป็นวรรณกรรมคลาสสิกชิ้นหนึ่งของโลก และเป็น 1 ใน 100 สุดยอดวรรณกรรมจากการโหวตของนักเขียนทั่วโลก มีการแปลและตีพิมพ์ในหลายประเทศ ตลอดจนมีการนำมาทำเป็นภาพยนตร์ และเขียนเป็นหนังสือการ์ตูนโดยอาซาโกะ ชิโอมิ นักวาดการ์ตูนชาวญี่ปุ่น

ฟีโอดอร์ ดอสโตเยฟสกี เขียนเรื่อง*อาชญากรรมและการลงทัณฑ์* หลังจากที่เขาพ้นโทษจากการถูกส่งไปใช้แรงงานอย่างหนักที่ไซบีเรีย ในข้อหาเกี่ยวข้องกับกลุ่มเปตราเชฟต์สกี ที่พยายามโค่นล้มราชบัลลังก์พระเจ้าซาร์นีโคลัสที่ 1 แห่งรัสเซีย และต่อมางานเขียนชิ้นนี้ได้กลายเป็นหนึ่งในนวนิยายที่ดีที่สุดของเขานอกเหนือจาก*พี่น้องคารามาซอฟ*

เนื้อเรื่องกล่าวถึงความกดดันและสภาพที่ถูกบีบคั้นทางจิตใจของ*โรดิโอน โรมาโนวิช ราสโคลนิคอฟ* นักศึกษาหนุ่มผู้ยากจนที่เช่าห้องอยู่ในกรุงเซนต์ปีเตอร์สเบิร์ก เขาก่อเหตุฆาตกรรมถึง 2 ศพ โดยฆาตกรรมครั้งแรกเป็นการฆ่าโดยไตร่ตรองและวางแผนไว้ล่วงหน้า โดยเขาฆาตกรรมหญิงสูงวัยที่เป็นเจ้าของโรงรับจำนำที่เขานำทรัพย์สินไปจำนำไว้ ด้วยการใช้ขวานสับ ส่วนฆาตกรรมครั้งหลัง เป็นการฆ่าปิดปากผู้ที่ผ่านมาเห็นเหตุการณ์เข้าโดยบังเอิญโดยที่เขาไม่ได้คาดคิดมาก่อน

## ตัวละคร

อ
เชลล์แบ็ก (โปรดิวเซอร์เพลง)

**คาร์ล โยฮัน ชุสเตอร์** ( เกิด 1 กุมภาพันธ์ ค.ศ. 1985) หรือ**เชลล์แบ็ก** () เป็นนักแต่งเพลง โปรดิวเซอร์เพลง และนักดนตรีชาวสวีเดน เชลลแบ็กถูกจัดให้เป็นโปรดิวเซอร์เพลงอันดับหนึ่งแห่งปี ค.ศ. 2012 จากการจัดอันดับประจำปีของนิตยสาร*[[บิลบอร์ด]]* เขายังติดอันดับหนึ่งบน "ชาร์ต 10 อันดับแอร์เพลย์นักแต่งเพลงยอดเยี่ยม" เขามักจะร่วมงานกับนักแต่งเพลงชื่อ แมกซ์ มาร์ติน และผลิตเพลง เขียนเพลงร่วมกัน โดยเขียนให้กับพิงก์ ("โซว้อต", "เรสยัวร์กลาส", "ฟักกินเพอร์เฟกต์") เทย์เลอร์ สวิฟต์ ("วีอาร์เนเวอร์เอเวอร์เกตติงแบ็กทูเกเตอร์", "ไอนูว์ยูเวอร์ทรับเบิล", "22", "เชกอิตออฟ", "แบลงก์สเปซ") อดัม แลมเบิร์ต ("ว้อตอะยาวอนต์ฟรอมมี", "อิฟไอแฮดยู") บริตนีย์ สเปียส์ ("อิฟยูซีกเอมี", "3", "ไอวอนนาโก") อัชเชอร์ ("ดีเจก็อตอัสฟอลลินอินเลิฟ", "สกรีม") แอวริล ลาวีน ("ว้อตเดอะเฮลล์", "วิชยูเวอร์เฮียร์") มารูนไฟฟ์ ("วันมอร์ไนต์") และคริสตินา อากีเลรา ("ยัวร์บอดี") เชลล์แบ็กยังร่วมงานกับโปรดิวเซอร์เพลงชื่อ เบนนี บลังโก ในเพลง "เพย์โฟน" และ "มูฟส์ไลก์แจกเกอร์" ของมารูนไฟฟ์ และ "ชีดาสซึนต์มายด์" ของฌอน พอล เขายังผลิตเพลงด้วยตัวเองอีกหลายเพลง เช่น "วอนต์ยูแบ็ก" ของเชอร์ ลอยด์

## อ้างอิง

หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:นักแต่งเพลงชาวสวีเดน
หมวดหมู่:โปรดิวเซอร์เพลงชาวสวีเดน
พลโท

**พลโท** () คือ ยศของเจ้าหน้าที่ระดับสูงในกองทัพบก ที่ใช้กันในหลายประเทศ เกิดขึ้นในช่วงยุคกลาง พลโทเป็นยศในกองทัพที่ใหญ่เป็นอันดับสองรองจากพลเอก

ในกองทัพที่ทันสมัย พลโทจะเป็นยศที่ต่ำกว่าพลเอกและสูงกว่าพลตรี เทียบเท่ากับยศพลเรือโทของกองทัพเรือ และเทียบเท่ากับพลอากาศโทในกองทัพอากาศที่มีระดับโครงสร้างที่แยกจากกัน พลโทจะมีอำนาจบัญชาการกองพลซึ่งประกอบไปด้วยทหาร 60,000 – 70,000 นาย

## เครื่องหมายประจำยศพลโท
*ภาพธงที่แสดงในที่นี้ เป็นธงตามพระราชบัญญัติธง พ.ศ. 2522*
ไฟล์:RTA OF-8 (Lieutenant General).svg|อินทรธนูพลโทไทย
ไฟล์:Flag Thai Lieutenant General.svg|ธงหมายยศพลโทไทย


## อ้างอิง

หมวดหมู่:ยศทหาร

หมวดหมู่:นายทหารสามดาว
ธวัช สุกปลั่ง

พลเอก **ธวัช สุกปลั่ง** อดีตราชองครักษ์พิเศษ  อดีตผู้ทรงคุณวุฒิพิเศษกองทัพบก อดีตแม่ทัพภาคที่ 2 อดีตรองแม่ทัพภาคที่ 2 และอดีตผู้บัญชาการกองกำลังสุรศักดิ์มนตรีและกองอำนวยการรักษาความมั่นคงภายใน ภาค 2 ส่วนแยก 1 

## ประวัติ
พลเอก ธวัช สุกปลั่ง  มีชื่อเล่นว่า **มี่** บรรดาสื่อมวลชนจึงมักจะเรียกว่า **บิ๊กมี่**

## การศึกษา
พลเอกธวัชจบการศึกษาจาก โรงเรียนเตรียมทหาร รุ่นที่ 16 (ตท.16) และ โรงเรียนนายร้อยพระจุลจอมเกล้า รุ่นที่ 27 (จปร.27) รุ่นเดียวกับ พลเอก เฉลิมชัย สิทธิสาท องคมนตรี อดีตผู้บัญชาการทหารบก พลเอก กัมปนาท รุดดิษฐ์ องคมนตรี อดีตผู้ช่วยผู้บัญชาการทหารบก และ พลโท ภัทรพล รักษนคร อดีตผู้ทรงคุณวุฒิพิเศษกองทัพบก

## รับราชการ
พลเอกธวัช สุกปลั่งขณะมียศเป็น **พลตรี** ได้ดำรงตำแหน่งผู้บัญชาการกองกำลังสุรศักดิ์มนตรีและกองอำนวยการรักษาความมั่นคงภายใน ภาค 2 ส่วนแยก 1 ต่อมาได้รับการเลื่อนยศขึ้นเป็น **พลโท** และย้ายไปดำรงตำแหน่งรองแม่ทัพภาคที่ 2 และได้รับการเลื่อนขึ้นเป็นแม่ทัพภาคที่ 2 เมื่อวันที่ 1 ตุลาคม พ.ศ. 2557 แทนพลโท ชาญชัย ภู่ทอง ต่อมาในเดือนมีนาคม พ.ศ. 2559 ได้รับแต่งตั้งเป็นผู้ทรงคุณวุฒิพิเศษกองทัพบก (อัตราพลเอก)

## เครื่องราชอิสริยาภรณ์

## อ้างอิง

หมวดหมู่:ทหารบกชาวไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:แม่ทัพภาคที่ 2
พลอากาศตรี

**พลอากาศตรี** () คือยศนายพลระดับสองดาว ของเจ้าหน้าที่ระดับสูงในกองทัพอากาศ ยังคงใช้ในกองทัพอากาศ ยศยังใช้ในกองทัพอากาศของหลายประเทศซึ่งมีอิทธิพลทางประวัติศาสตร์ของอังกฤษ โดยทั่วไปพลอากาศตรี เทียบเท่ากับพลตรีในกองทัพบก และพลเรือตรีในกองทัพเรือ

## อ้างอิง

หมวดหมู่:ยศทหารเครือจักรภพแห่งประชาชาติ
หมวดหมู่:ยศทหารกองทัพอากาศสหราชอาณาจักร
หมวดหมู่:ยศทหารไทย
หมวดหมู่:ยศทหารอินโดนีเซีย
หมวดหมู่:อดีตยศทหารแคนาดา
หมวดหมู่:ยศทหารกรีซ
หมวดหมู่:ยศทหารอากาศ
หมวดหมู่:นายทหารสองดาว
พลตรี

**พลตรี** () เป็นยศของเจ้าหน้าที่ระดับสูงในกองทัพบก ที่ใช้กันในหลายประเทศ

ในเครือจักรภพและสหรัฐ ในกองพล พลตรีจะอยู่ใต้บังคับบัญชาของพลโท และอยู่ระดับสูงกว่ายศพลจัตวา ในบางประเทศรวมถึงยุโรปตะวันออก ถือว่ายศพลตรีคือยศต่ำที่สุดของนายพล ในประเทศขนาดเล็กเช่นเอสโตเนีย พลตรีถือเป็นยศที่สูงที่สุดในกองทัพ ในสหราชอาณาจักร ยศพลตรี เทียบเท่ากับพลเรือตรีของกองทัพเรือและพลอากาศตรีของกองทัพอากาศ

## เครื่องหมายประจำยศพลตรี
*ภาพธงที่แสดงในที่นี้ เป็นธงตามพระราชบัญญัติธง พ.ศ. 2522*

ไฟล์:RTA OF-7 (Major General).svg|อินทรธนูพลตรีไทย
ไฟล์:Flag Thai Major General.svg|ธงหมายยศพลตรีไทย


## อ้างอิง

หมวดหมู่:ยศทหาร

หมวดหมู่:นายทหารสองดาว
หมวดหมู่:เครื่องหมายการทหาร
พลอากาศโท

**พลอากาศโท** () คือยศนายพลระดับสามดาว ของเจ้าหน้าที่ระดับสูงในกองทัพอากาศ ยังคงใช้ในกองทัพอากาศ ยศยังใช้ในกองทัพอากาศของหลายประเทศซึ่งมีอิทธิพลทางประวัติศาสตร์ของอังกฤษ โดยทั่วไปพลอากาศโท เทียบเท่ากับพลโทในกองทัพบก และพลเรือโทในกองทัพเรือ

## อ้างอิง

หมวดหมู่:ยศทหารเครือจักรภพแห่งประชาชาติ
หมวดหมู่:ยศทหารกองทัพอากาศสหราชอาณาจักร
หมวดหมู่:ยศทหารไทย
หมวดหมู่:ยศทหารอินโดนีเซีย
หมวดหมู่:อดีตยศทหารแคนาดา
หมวดหมู่:ยศทหารกรีซ
หมวดหมู่:ยศทหารอากาศ

หมวดหมู่:นายทหารสามดาว
เมลานี ซี

** เมลานี เจย์น ชิซัล์ม** (; เกิด 12 มกราคม 1974) หรือรู้จักกันในชื่อ **เมลานี ซี** หรือ **เมล ซี** เป็น  นักร้อง นักประพันธ์เพลง นักแสดง  นักธุรกิจ  มีชื่อจากการเป็นสมาชิกวง สไปซ์เกิลส์  

หลังจากที่เธอเป็นศิลปินเดียวเธอมียอดขายอัลบั้ม ประมาณ 12 ล้านแผ่น  ในการเป็นศิลปินเดี่ยวเธอได้มีการร่วมงานกับ ไบรอัน อดัมส์ ในซิงเกิล When You're Gone  และหลังจากนั้นเธอได้เปิดตัว สูติโออัลบั้ม Northern Star  ในปี 1999 ซึ่งขายในประมาณ 4 ล้านแผ่น และก่อนได้เปิดตัวอีก 5 อัลบั้ม และได้รับการเสนอชื่อเข้าชิงรางวัล BRIT และ ECHO 

## ประวัติ
เมลานีเกิดในเมือง  วิสตัน ลิเวอร์พูล และต่อได้ย้ายไปที่เมือง Widnes Cheshire ในตอนที่อายุยังน้อย หลังจากได้เข้าเรียนที่ *[[โรงเรียนมัธยมแฟร์ฟิลด์]]* หลังจากที่จบการศึกษาระดับชั้นมัธยมศึกษา เธอได้เข้าศึกษาต่อที่ *วิทยาลัยเบิร์ดดอรีนของศิลปะการแสดง * ใน เมืองซีอั่ม ทาง ตะวันตกเฉียงเหนืองของกรุงลอนดอน   ในขณะที่เธอกำลังศึกษาอยู่ ได้มีแมวมอง โดย คริส และ บ๊อบ เฮอร์เบิร์ กำลังหาผู้หญิงที่มึความสามารถ มารวมกลุ่มเป็นวงดนตรีที่ชื่อว่า สไปซ์เกิลส์ โดยเธอได้เป็นหนึ่งสมาชิก สไปซ์เกิลส์ และหลังจากนั้นก็มีชื่อเสียงไปทั่วโลก

## รายชื่อผลงานเพลง

* *[[Northern Star (Melanie C album)|Northern Star]]* (1999)
* *[[Reason (Melanie C album)|Reason]]* (2003)
* *[[Beautiful Intentions]]* (2005)
* *[[This Time (Melanie C album)|This Time]]* (2007)
* *[[The Sea (Melanie C album)|The Sea]]* (2011)
* *[[Stages (Melanie C album)|Stages]]* (2012)
* *[[Vision of Me(Melanie C album)|Vision of Me]]* (2016)
* *[[Melanie C (album)|Melanie C]]* (2020)

## ผลงาน
### ภาพยนตร์

### รายการโทรทัศน์

### ละครเวที

## อ้างอิง

## แหล่งข้อมูลอื่น

*
*
*
*

หมวดหมู่:บุคคลที่ยังมีชีวิตอยู่
หมวดหมู่:บุคคลจากลิเวอร์พูล
หมวดหมู่:นักร้องอังกฤษ
หมวดหมู่:นักดนตรีชาวอังกฤษ
หมวดหมู่:นักแสดงอังกฤษ
หมวดหมู่:สมาชิกของสไปซ์เกิลส์
นอร์ทอเมริกันเอวิเอชัน

**นอร์ทอเมริกันเอวิเอชัน** (North American Aviation) เป็นอดีตบริษัทของสหรัฐ ในระยะแรกดำเนินธุรกิจด้านการลงทุน แต่ต่อมาได้หันมาสู่การออกแบบและผลิตอากาศยานเพื่อตอบสนองความต้องการที่เพิ่มขึ้นในตลาดการบินสหรัฐอเมริกาในทศวรรษ 1930 จุดเปลี่ยนสำคัญคือการว่าจ้างผู้บริหารและวิศวกรที่มีประสบการณ์ เช่น เจมส์ เอช. คินด์ลเบอร์เกอร์ ซึ่งเข้ามารับตำแหน่งประธานในปี 1934 และวางรากฐานให้บริษัทกลายเป็นผู้ผลิตอากาศยานรายใหญ่

ในช่วงสงครามโลกครั้งที่สอง นอร์ทอเมริกันได้สร้างชื่อเสียงจากเครื่องบินขับไล่ P-51 มัสแตง ที่ได้รับการยอมรับว่าเป็นหนึ่งในเครื่องบินรบที่ดีที่สุดของสงคราม โดยเฉพาะบทบาทในการคุ้มกันเครื่องบินทิ้งระเบิดในยุโรป หลังสงครามโลก บริษัทเข้าสู่พัฒนาเครื่องบินไอพ่น เช่น F-86 เซเบอร์ ซึ่งประสบความสำเร็จในสงครามเกาหลี และต่อมาได้พัฒนา F-100 ซูเปอร์เซเบอร์ ซึ่งเป็นเครื่องบินขับไล่ไอพ่นความเร็วเหนือเสียงรุ่นแรกของสหรัฐ นอกจากนี้นอร์ทอเมริกันยังเข้าสู่ยุคอวกาศ โดยเป็นผู้สร้างโมดูลห้องปฏิบัติการและบังคับบัญชาให้กับโครงการอะพอลโลของนาซา

ความเปลี่ยนแปลงสำคัญเกิดขึ้นในปี 1967 เมื่อบริษัท North American Aviation ควบรวมกิจการกับ Rockwell-Standard กลายเป็น North American Rockwell ต่อมาพัฒนาเป็น Rockwell International ในทศวรรษ 1970 บริษัทใหม่นี้ยังคงผลิตเทคโนโลยีการบินและอวกาศ เช่น กระสวยอวกาศของนาซา จนกระทั่งในปี 1996 แผนกการบินและอวกาศถูกซื้อกิจการโดยโบอิง ซึ่งทำให้มรดกทางวิศวกรรมและนวัตกรรมของ นอร์ทอเมริกันถูกสืบทอดต่อภายใต้โบอิง

## อากาศยานชื่อดัง
* P-51 มัสแตง
* F-86 เซเบอร์
* F-100 ซูเปอร์เซเบอร์
* T-6 เท็กซัน
* XB-70 วัลคีรี

## อ้างอิง

หมวดหมู่:ผู้ผลิตอากาศยานของสหรัฐ
หมวดหมู่:การควบรวมและเข้าซื้อกิจการในปี พ.ศ. 2510
หมวดหมู่:บริษัทอเมริกันที่ก่อตั้งในปี พ.ศ. 2471
พอล ลอตแมน

**พอล ไมเคิล ลอตแมน** () (เกิดวันที่ 3 พฤศจิกายน พ.ศ. 2528 ที่ เลควูด, รัฐแคลิฟอร์เนีย, สหรัฐอเมริกา) สมาชิกคนหนึ่งของทีมชาติอเมริกา และสโมสรวอลเลย์บอลเยอรมัน เบอร์ลินรีไซเคิลวอลลีย์ส มีส่วนร่วมในการแข่งขันโอลิมปิกเกมส์, ลอนดอน 2012, วอลเลย์บอลชายชิงแชมป์นอร์เซกา 2013 ได้รับเหรียญทองในการแข่งขัน แพน-อเมริกันคัพ 2008 และ วอลเลย์บอลเวิลด์ลีก 2014

## ชีวิตส่วนตัว
ลอตแมน เกิดในเลควูด, รัฐแคลิฟอร์เนีย พ่อแม่ของเขาคือแคทลีนและอัลเบิร์ต ลอตแมน (พ่อของเขาเสียชีวิตในปี ค.ศ. 2011) เขามีพี่น้องสามคนคือมาร์คและสตีเวนและเชลลีย์ เขาเข้าเรียนที่ลอสอลามิโตสไฮสกูล (ในปี ค.ศ. 1999- ค.ศ. 2003) เขาจบการศึกษาจากรัฐลองบีช ในปี ค.ศ. 2008 ในสาขาสังคมวิทยา เมื่อเดือนสิงหาคม ค.ศ. 2011 เขาแต่งงานกับจัสมิน

thumb|'''ลอตแมน''' ก่อนการแข่งขันระหว่าง ปิอาเชนซา - เวโรนา เมื่อวันที่ 27 มกราคม 2011

## ผลงานในระดับอาชีพ
### สโมสร

### ทีมชาติ
ลอตแมน ได้ร่วมเข้าการแข่งขันกีฬาโอลิมปิกกับทีมชาติสหรัฐอเมริกาในโอลิมปิก 2012 ณ กรุงลอนดอน

## เกียรติประวัติ
### ผลงานร่วมกับสโมสร
* **2007/2008** 16px เปอร์โตริกันแชมเปียนชิพ, ร่วมกับ ปราตาเนรอสเดโกโคไซ
* **2011/2012** 16px โปลิช แชมเปียนชิพ, ร่วมกับ อัสเซตซอแรซอเวียเชชูฟ
* **2012/2013** 16px โปลิช แชมเปียนชิพ, ร่วมกับ อัสเซตซอแรซอเวียเชชูฟ
* **2013/2014** 16px โปลิช ซูเปอร์คัพ 2013, ร่วมกับ อัสเซตซอแรซอเวียเชชูฟ
* **2013/2014** 16px โปลิช แชมเปียนชิพ, ร่วมกับ อัสเซตซอแรซอเวียเชชูฟ

### ทีมชาติ
#### [[วอลเลย์บอลแพน-อเมริกันคัพ|แพน-อเมริกันคัพ]]
* 16px 2008 วินนิเพก

#### [[วอลเลย์บอลชิงแชมป์นอร์เซกา|ชิงแชมป์นอร์เซกา]]
* 16px 2009 เปอร์โตริโก
* 16px 2011 เปอร์โตริโก
* 16px 2013 แคนาดา

#### [[วอลเลย์บอลเวิลด์ลีก|เวิลด์ลีก]]
* 16px 2014 ฟลอเรนซ์

## อ้างอิง

## แหล่งข้อมูลอื่น

* Long Beach State profile 
* Team USA player profile
* PlusLiga player profile
* Asseco Resovia Rzeszów player profile 

หมวดหมู่:บุคคลจากรัฐแคลิฟอร์เนีย
หมวดหมู่:นักวอลเลย์บอลชายชาวอเมริกัน
หมวดหมู่:นักวอลเลย์บอลในโอลิมปิกฤดูร้อน 2012
หมวดหมู่:ตัวตบหัวเสาวอลเลย์บอล
หมากฮอสตุรกี

**หมากฮอสตุรกี** () หรือ **ดามา** (Dama) เป็นหมากฮอสที่มาจากประเทศตุรกีและเป็นหมากฮอสที่ลักษณะการจัดหมากเริ่มต้นคล้ายหมากรุกสากลและใช้กระดาน 8 x 8

## การเดิน
### เบี้ย
เบี้ยจะเดินคล้ายเรือในหมากรุกสากลแต่เดินได้ทีละ 1 ช่องเท่านั้น
### ฮอส
ฮอสจะเดินเหมือนเรือทุกประการแต่เมื่อกินสามารถกินได้ 4 ช่องหลังจากตัวที่โดนกิน

## อ้างอิง

หมวดหมู่:เกมกระดานหมวดหมู่:หมากฮอส
โทพีกา

**โทพีกา **() เป็นเมืองหลวงของรัฐแคนซัส สหรัฐอเมริกา และเป็นเคาน์ตีซีตของชอว์นีเคาน์ตี ตั้งอยู่ริมฝั่งแม่น้ำแคนซัส ทางตอนกลางของชอว์นีเคาน์ตี ตั้งอยู่ทางทิศตะวันออกเฉียงเหนือของรัฐแคนซัส บริเวณตอนกลางของสหรัฐอเมริกา จากสำมะโนสหรัฐอเมริกา ค.ศ. 2010 เมืองมีประชากร 127,473 คน ส่วนมหานครโทพีกา ที่รวมถึงชอว์นีเคาน์ตี แจ็กสันเคาน์ตี เจฟเฟอร์สันเคาน์ตี โอซาจเคาน์ตี และวาเบาน์ซีเคาน์ตี มีประชากร 233,870 คน

ชื่อ โทพีกา เป็นภาษาแคนซา ที่มีความหมายว่า "ที่ที่เหมาะสำหรับการขุดมันฝรั่ง" 

## อ้างอิง

## อ่านเพิ่ม
* *History of the State of Kansas*; William G. Cutler; A.T. Andreas Publisher; 1883. (Online HTML eBook)
* *Kansas : A Cyclopedia of State History, Embracing Events, Institutions, Industries, Counties, Cities, Towns, Prominent Persons, Etc*; 3 Volumes; Frank W. Blackmar; Standard Publishing Co; 944 / 955 / 824 pages; 1912. (Volume1 - Download 54MB PDF eBook),(Volume2 - Download 53MB PDF eBook), (Volume3 - Download 33MB PDF eBook)

## แหล่งข้อมูลอื่น

* 
* Greater Topeka Chamber of Commerce
* Kansas State Historical Society

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐแคนซัส
ซ้อ

**ซ้อ**  ภาษากะเหรี่ยงเรียกเก่อมาพอ เป็นไม้ยืนต้น ใบเดี่ยว มีเลนติเซลบนกิ่งอ่อน เปลือกต้นสีขาวอมเทา ผิวเรียบ ดอกช่อ ดอกย่อยสีเหลืองอมน้ำตาล ผลสด เปลือกหนา แก่เป็นสีเหลือง เนื้อไม้แข็งแรงใช้ทำขันโตก ดอกมีรสหวาน ชาวกะเหรี่ยงใช้ทำผสมกับแป้งแล้วนำไปทำขนม ได้ขนมสีเหลือง ชาวขมุและชาวถิ่นใช้ไม้สร้างบ้านเรือน ชาวถิ่นใช้ทำไหนึ่งข้าว
left|thumb| ใบ
left|thumb| ดอก
thumb| เปลือกต้น
## สารเคมี
สารในกลุ่มลิกนัน เช่น  6“ - bromo - isoarboreol, 4-hydroxysesamin, 4,8-dihydroxysesamin, 1,4-dihydroxysesamin (gummadiol), 2-piperonyl-3-hydroxymethyl-4-(α-hydroxy-3,4-methylenedioxybenzyl)-4-hydroxytetrahydrofuran และ 4-O-glucoside ของ 4-epigummadiol สามารถแยกได้จากแก่นของซ้อ สารตั้งต้นได้แก่  arboreolหรือ gmelanone สามารถสกัด Umbelliferone 7-apiosylglucosideได้จากราก

สารต่อไปนี้ที่สกัดได้จากแก่นของซ้อ (+)-7′-O-ethyl arboreol, (+)-paulownin, (+)-gmelinol, (+)-epieudesmin และ (−)-β-sitosterol มีฤทธิ์ต่อต้านเชื้อรา *[[Trametes versicolor]]*
## อ้างอิง

หมวดหมู่:วงศ์กะเพรา
หมวดหมู่:พืชที่รับประทานได้
หมวดหมู่:พืชที่มีฤทธิ์ยับยั้งเชื้อรา
หมวดหมู่:สมุนไพร
หมวดหมู่:พืชที่ใช้ในอายุรเวท
ปิโกเดโอริซาบา

**ปิโกเดโอริซาบา** () หรือ **ซีตลัลเตเปตล์** (Citlaltépetl) มีลักษณะเป็นกรวยภูเขาไฟสลับชั้น เป็นภูเขาที่สูงที่สุดในประเทศเม็กซิโกและสูงเป็นอันดับ 3 ของทวีปอเมริกาเหนือ รองจากยอดเขาแมกคินลีย์ของสหรัฐอเมริกา และภูเขาโลแกนของประเทศแคนาดา มีความสูง 5636 เมตร จากระดับน้ำทะเลปานกลาง ตั้งอยู่เขตแดนระหว่างรัฐเบรากรุซกับรัฐปวยบลา

## อ้างอิง

* 
*  (in Spanish)
* 

## แหล่งข้อมูลอื่น
* Equipment List to climb Pico de Orizaba
* Pico de Orizaba on Summitpost.com
* Pico de Orizaba - ascent route description

หมวดหมู่:ภูเขาในประเทศเม็กซิโก
หมวดหมู่:ภูเขาไฟในประเทศเม็กซิโก
หมวดหมู่:กรวยภูเขาไฟสลับชั้น
หมวดหมู่:รัฐเบรากรุซ
หมวดหมู่:รัฐปวยบลา
หมวดหมู่:จุดสูงสุดของประเทศ
ปิ้งขาว

**ปิ้งขาว**  อยู่ในวงศ์ Lamiaceae ภาษากะเหรี่ยงเรียกคอคอเดาะ เป็นไม้พุ่ม ใบเดี่ยว ผิวใบเกลี้ยงหรือมีขนเล็กน้อย ดอกช่อออกจามซอกใบและปลายกิ่ง มีขนปกคลุม กลีบดอกเป็นหลอด สีขาว ยอดอ่อนนำไปลวกจิ้มน้ำพริก ใบใช้ย้อมผ้าให้สีเขียว ผลสุกย้อมผ้าได้สีฟ้า 

## อ้างอิง

* ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 

หมวดหมู่:วงศ์กะเพรา

หมวดหมู่:พืชที่รับประทานได้

หมวดหมู่:พืชให้สีย้อม
ผักแปม

**ผักแปม **  อยู่ในวงศ์ Araliaceae ภาษากะเหรี่ยงเรียก ต๋าเนอส่อเด๊าะหรือตาส่อเอ๊ะซีเด๊าะ เป็นไม้พุ่ม ลำต้นมีหนามแหลมงุ้ม ใบประกอบ ดอกช่อแบบซี่ร่ม ดอกย่อยจำนวนมาก ผลรูปแบน ยอดอ่อนรับประทานเป็นผักจิ้มน้ำพริกหรือใส่ลาบ

## อ้างอิง

* ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 

หมวดหมู่:วงศ์เล็บครุฑ

หมวดหมู่:พืชที่รับประทานได้
ดีสต์

**ดีสต์** () เป็นเมืองในมณฑลเฟลมิชบราบันต์ของประเทศเบลเยียม ตั้งอยู่ทางตะวันออกเฉียงเหนือของมณฑล มีพื้นที่ติดต่อกับมณฑลลิมเบิร์กทางทิศตะวันออก โดยอยู่ห่างจากกรุงบรัสเซลส์ไปทางตะวันออกเฉียงเหนือประมาณ 60 กิโลเมตร ดีสต์มีประชากรกว่า 23,000 คนอาศัยอยู่ในพื้นที่ 58.2 ตารางกิโลเมตร

ดีสต์เป็นที่ตั้งของเบกีนาฌ 1 ใน 13 แห่งซึ่งพบได้ในเขตฟลามส์ (ฟลานเดอส์) โดยได้รับการขึ้นทะเบียนเป็นมรดกโลกทางวัฒนธรรมโดยองค์การยูเนสโก เมื่อปี ค.ศ. 1998 โดยเบกีนาถในดีสต์มีพื้นที่ 4.5 เฮกตาร์

## อ้างอิง

หมวดหมู่:เมืองในประเทศเบลเยียม
หมวดหมู่:จังหวัดเฟลมิชบราบันต์
วัดหนองโสน

**วัดหนองโสน**  ตั้งอยู่เลขที่ 27 บ้านหนองโสน  หมู่ที่ 4 ตำบลสนับทึบ อำเภอวังน้อย จังหวัดพระนครศรีอยุธยา พื้นที่ตั้งวัดเป็นที่ราบ

## ประวัติ
วัดหนองโสนสร้างขึ้นเป็นวัดเมื่อปีพุทธศักราช 2395 จากเดิมที่ผู้มีจิตศรัทธา บริจาคที่ดินสร้างเป็นวัด ในเนื้อที่ 7 ไร่  ต่อมาในปีพุทธศักราช  2514  ได้รับมอบที่ดินจาก พระครูสรกิจพิจารณ์ รองเจ้าคณะอำเภอหนองแค จังหวัดสระบุรี จำนวน 2 ไร่ 3 งาน 60 ตารางวา โดยมีจุดประสงค์เพื่อจะให้สร้างอุโบสถหลังใหม่ และต่อมาพระครูโสภณศาสนกิจ(พยนต์ ฐานรโต) เจ้าอาวาส ได้ซื้อที่ดินที่ติดกับวัดเพิ่มเติมอีก  เพื่อประโยชน์กิจทางศาสนา  ปัจจุบันนี้ ทางวัดหนองโสนมีเนื้อทีรวมทั้งหมด 15 ไร่ 1 งาน 58 ตารางวา ได้รับพระราชทานวิสุงคามสีมาใหม่ เมื่อวันที่ 16 มิถุนายน ปีพุทธศักราช 2549 มีเขตวิสุงคามสีมา กว้าง 22 เมตร ยาว 40 เมตร.

### ปูชนียวัตถุ
* **1.1 พระพุทธโลกนาถศาสดา เป็นพระประธาน ในอุโบสถหลังใหม่ ปรางค์มารวิชัย ซุ้มเรือนแก้ว  เนื้อโลหะ (ทองเหลือง) สร้างเมื่อปีพุทธศักราช 2529**
* **1.2 พระพุทธมงคลมุนี(หลวงพ่อดำ)เนื้อปูนปั้น ประดิษฐานอยู่ภายในวิหาร (อุโบสถหลังเก่า)**.

### เสนาสนะ
* **1.1 อุโบสถ (หลังใหม่)สร้างเมื่อ พ.ศ. 2528 เสร็จเมื่อ พ.ศ. 2550 กว้าง 9.50 เมตร ยาว 25.70 เมตร สูง 9.00 เมตร ได้รับพระราชทานวิสุงคามสีมา เมื่อวันที่ 16 มิถุนายน พ.ศ. 2549 มีเขตวิสุงคามสีมา กว้าง 22 เมตร ยาว 40 เมตร**
* **1.2 วิหาร 1 หลัง กว้าง 8.60 เมตร ยาว 18.70 เมตร (อุโบสถหลังเก่า มีเขตวิสุงคามสีมา กว้าง 40 เมตร ยาว 40 เมตร ได้รับพระราชทานวิสุงคามสีมา เมื่อวันที่ 27 ตุลาคม พ.ศ. 2468)** 
* **1.3 ศาลาการเปรียญ กว้าง 9 เมตร  ยาว 18 เมตร สร้างเมื่อ พ.ศ. 2520 เป็นอาคารคอนกรีตเสริมเหล็ก** 
* **1.4 หอสวดมนต์ สร้างเมื่อ พ.ศ. 2510**
* **1.5 กุฏิสงฆ์ จำนวน 12 ห้อง กับกุฏิกรรมฐาน 3 หลัง เป็นอาคารคอนกรีตเสริมเหล็ก**
* **1.6 หอระฆัง 1 หลัง**.

## การบริหารและการปกครอง

* **1. พระอธิการดี                       พ.ศ.2433 - พ.ศ.2441**
* **2. พระอาจารย์สา                     พ.ศ.2441 - พ.ศ.2442**
* **3. พระอาจารย์ทา                     พ.ศ.2442 - พ.ศ.2443**
* **4. พระอาจารย์จันทร์                   พ.ศ.2443 - พ.ศ.2451**
* **5. พระอาจารย์เหลือ                   พ.ศ.2452 - พ.ศ.2456**
* **6. พระอาจารย์เพ็ง                     พ.ศ.2462 - พ.ศ.2472**
* **7. พระอาจารย์หนู                     พ.ศ.2473 - พ.ศ.2477**
* **8. พระอาจารย์เจียน                    พ.ศ.2477 - พ.ศ.2478**
* **9. พระอาจารย์อยู่                     พ.ศ.2478 - พ.ศ.2482**
* **10. พระอาจารย์เผือด                   พ.ศ.2482 - พ.ศ.2486**
* **11. พระอาจารย์เชื้อ                    พ.ศ.2486 - พ.ศ.2488**
* **12. พระอาจารย์ไว                     พ.ศ.2488 - พ.ศ.2494**
* **13. พระอาจารย์เพี้ยน                   พ.ศ.2494 - พ.ศ.2499**
* **14. พระอาจารย์ชุบ                     พ.ศ.2499 - พ.ศ.2500**
* **15. พระอาจารย์ผล                     พ.ศ.2500 - พ.ศ.2502**
* **16. พระครูโสภณศาสนกิจ(พยนต์ ฐานรโต)     พ.ศ.2502 - พ.ศ.2542**
* **17. พระครูอดุลธรรมประสาธน์(พยนต์ อภิชาโต) พ.ศ.2545 - ปัจจุบัน**

### ลำดับเจ้าอาวาส

## อ้างอิง

หนองโสน
พระราชบัญญัติการทวงถามหนี้ พ.ศ. 2558

**พระราชบัญญัติการทวงถามหนี้ พ.ศ. 2558** พระราชบัญญัติที่เกี่ยวกับการทวงถามหนี้ฉบับแรกของประเทศไทย พระบาทสมเด็จพระปรมินทรมหาภูมิพลอดุลยเดชทรงลงพระปรมาภิไธยเมื่อวันอังคารที่ 3 มีนาคม 2558 และมีการประกาศใช้ในราชกิจจานุเบกษาเมื่อวันที่ 6 มีนาคม 2558

ซึ่งสาระสำคัญของพระราชบัญญัติฉบับนี้คือให้ผู้ประกอบธุรกิจทวงถามหนี้ต้องจดทะเบียนให้ถูกต้องตามกฎหมายกับกระทรวงมหาดไทย โดยมี **คณะกรรมการกำกับการทวงถามหนี้** ซึ่งตั้งขึ้นตามพระราชบัญญัติฉบับนี้คอยทำหน้าที่กำกับการทวงถามหนี้ของผู้ประกอบธุรกิจทวงถามหนี้

หมวดหมู่:สภานิติบัญญัติแห่งชาติ (ไทย)
หมวดหมู่:พระราชบัญญัติ
หมากฮอสจีน

**หมากฮอสจีน**(;)หรือ**หมากข้าม**เป็นหมากฮอสที่ตัวกระดานเหมือน**[[รูปดาว|ดาว]]** **หมากฮอสจีนไม่มีการกินแต่จะเป็นการข้ามแทน** สามารถเล่นได้ถึง 6 คนและ**หมากฮอสจีนไม่มีฮอส**
thumb|250x250px|การเริ่มต้นของ'''หมากฮอสจีน'''

## การเดิน
**ตัวหมาก**จะเดินคล้ายหมากฮอสทั่วไปได้แค่ตาละจุดเท่านั้น

## การข้าม
สามารถข้ามทั้งหมากของตนเองและฝ่ายตรงข้ามทั้งข้างหน้าและข้างหลังและสามารถข้ามติดต่อได้ด้วยไม่ว่ากี่ต่อ
200px|thumb|right|ตัวหมากที่โดนวงล้อมด้วยสีดำสามารถข้ามได้หลายต่อ
## กฎกติกา
**ตัวหมาก**ของใครที่สามารถเดินไปถึงสุดกระดานของฝ่ายตรงข้ามได้หมดทุกหมากคนนั้นจะชนะ
หมวดหมู่:เกมกระดาน
หมวดหมู่:หมากฮอส
หมวดหมู่:เกมกลยุทธ์นามธรรม
อาโออิ มิยาซากิ

**อาโออิ มิยาซากิ** (, เกิด 30 พฤศจิกายน ค.ศ. 1985) เป็นนักแสดงหญิงชาวญี่ปุ่น เธอเป็นที่รู้จักมากที่สุดจากบทบาทในเรื่อง นานะ และสัญญารัก วันหิมะโปรย มีพี่ชายเป็นนักแสดงชื่อมาซารุ มิยาซากิ ทั้งสองเคยแสดงภาพยนตร์ด้วยกันในเรื่อง Hatsukoi อาโออิแต่งงานกับ โซซูเกะ ทากาโอกะ เมื่อ 15 มิถุนายน 2007 ซึ่งคบหาดูใจกันตั้งแต่เธออายุสิบห้าปี และได้หย่าร้างกันในเดือนธันวาคม 2011 เธอถือเป็นหนึ่งในผู้หญิงที่สวยที่สุดของญี่ปุ่น

## อาชีพในวงการบันเทิง
มิยาซากิเริ่มทำงานในวงการบันเทิงตั้งแต่อายุสี่ขวบ
ในตอนแรกเธอมีผลงานโฆษณาโทรทัศน์ โฆษณาในนิตยสาร และเป็นนักแสดงประกอบในละครโทรทัศน์ เธอเปิดตัวในภาพยนตร์เรื่องแรกAno Natsu no Hiเมื่ออายุสิบสี่ปี

ยิ่งไปกว่านั้นตอนอายุ 14 ปี มิยาซากิเริ่มดึงดูดความสนใจคนดูต่างประเทศในบทบาทผู้รอดชีวิตจากเหตุการณ์ปล้นรถโดยสาร ในเรื่อง Shinji Aoyama's Eureka ซึ่งเป็นภาพยนตร์ที่ได้รับรางวัลของสมาพันธ์นักวิจารณ์นานาชาติ และได้รับรางวัลที่ของเทศกาลหนังเมืองคานส์ ปี2000 ผลที่ตามมาคือเธอได้รับรางวัลนักแสดงหญิงยอดเยี่ยมของ Japanese Professional Movie Awards ในปี 2003 และเธอยังแสดงละครเพลงเป็นครั้งแรกในเรื่อง The Little Princess อีกด้วย
หลังจากนั้นมิยาซากิก็ได้รับรางวัลนักแสดงนำหญิงยอดเยี่ยมในงาน Cinemanila International Film Festival จากการแสดงเรื่อง Harmful Insect และเธอได้ร่วมงานกับ Aoyama อีกครั้งในเรื่อง Eli, Eli, Lema Sabachthani? ซึ่งเป็นเรื่องที่ได้รับการเสนอชื่อในรางวัล Un Certain Regard ที่ เทศกาลภาพยนตร์เมืองคานส์ ปี 2005 หลังจากนั้นในปีเดียวกันนั่นเองเธอก็ได้แสดงนำร่วมกับ มิกะ นากาชิมะ ในภาพยนตร์กระแสหลักที่ประสบความสำเร็จทางด้านการตลาดอย่างยิ่งอย่างเรื่อง นานะ
ในปี 2008 เธอได้รับรางวัล Galaxy Individual Aword สำหรับการแสดงละครเรื่อง เจ้าหญิงอัตสึ (ละครโทรทัศน์) ทางสถานีโทรทัศน์NHK
## สัญญา
มิยาซากิได้เล่นโฆษณาทางโทรทัศน์ให้กับบริษัทยักษ์ใหญ่มากมายทั้ง Aflec, Tokyo Metro, Ntt DoCoMoและOlompus ในต้นปี 2008 เธอยังได้รับเลือกเป็นนางแบบโฆษณาคนใหม่ของEmporio Armani และเธอยังเป็นพรีเซนเตอร์ของแบรนด์เครื่องแต่งกายชื่อดังของญี่ปุ่นอย่าง Earth Music&Ecology ตั้งแต่ปี 2010 อีกด้วย
หมวดหมู่:นักแสดงญี่ปุ่น
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:นักแสดงภาพยนตร์เด็กหญิงชาวญี่ปุ่น
หมวดหมู่:นักแสดงละครโทรทัศน์เด็กหญิงชาวญี่ปุ่น
หมวดหมู่:นักแสดงเด็กหญิงชาวญี่ปุ่น
หมวดหมู่:บุคคลจากโตเกียว
หมวดหมู่:นักแสดงนำละครไทงะ
ไม้แคะหู

**ไม้แคะหู** คือช้อนขูดชนิดหนึ่งใช้สำหรับทำความสะอาดขี้หู (เซรูเมน)

ในเอเชีย ไม้แคะหูเดิมทำจากไม้ไผ่หรือโลหะมีค่าเช่น เงิน หรือทอง แต่ปัจจุบันอาจทำจากเหล็กกล้าไร้สนิม หรือพลาสติก ไม้แคะหูของชาวยุโรปที่ผลิตขึ้นในต้นคริสต์ศตวรรษที่ 19 ทำจากสัมฤทธิ์ หรือโลหะมีค่าเช่น เงิน

ผู้เชี่ยวชาญด้านสุขภาพไม่แนะนำให้ใช้ไม้แคะหูกำจัดขี้หู เนื่องจากเกรงว่ามันอาจทำอันตรายซอกหูและทำให้ติดเชื้อได้

หมวดหมู่:หู
หมวดหมู่:อุปกรณ์ที่ใช้ด้วยมือ
บดินทร์ ผาลา

**บดินทร์ ผาลา** (ชื่อเล่น:โดม; เกิด 18 ธันวาคม พ.ศ. 2537) เป็นนักฟุตบอลชาวไทย ปัจจุบันเล่นให้กับสโมสรการท่าเรือ ในไทยลีก และทีมชาติไทย

บดินทร์ เคยเป็นนักกีฬาฟุตซอลของสโมสรฟุตซอลการท่าเรือและลงแข่งขันในลีกฟุตซอลอาชีพ ก่อนที่จะเริ่มเปลี่ยนมาเล่นฟุตบอลด้วยการไปทดสอบฝีเท้ากับสโมสรรังสิต เอฟซี โดยบดินทร์ ใช้เวลาทดสอบฝีเท้าเพียง 1 เดือน และอรรถพล ปุษปาคมโค้ชของบางกอกกล๊าสในเวลานั้น ที่เข้ามาร่วมชมการทดสอบฝีเท้า ประทับใจในฟอร์มการเล่น จึงชักชวนให้เซ็นสัญญาอาชีพกับบางกอกกล๊าส

## ประวัติ
บดินทร์ ผาลา เกิดวันที่ 18 ธันวาคม พ.ศ. 2537 เริ่มต้นเล่นกีฬาฟุตซอลตั้งแต่สมัยเรียนอยู่ชั้นมัธยมต้นที่โรงเรียนเบ็ญจะมะมหาราช ก่อนจะย้ายมาเรียนในชั้นมัธยมปลายที่โรงเรียนวัดสุทธิวราราม โดยเป็นนักกีฬาฟุตซอลของโรงเรียน ลงแข่งขันในรายการ *เจเพรส จูเนียร์ ฟุตซอล ไทยแลนด์แชมเปียนชิพ 2011*

ช่วงที่บดินทร์เป็นนักกีฬาฟุตซอลของโรงเรียนวัดสุทธิวราราม ได้ถูกแมวมองของสโมสรฟุตซอลการท่าเรือ ดึงตัวไปร่วมทีม และได้ลงแข่งขันในฟุตซอลลีกให้กับสโมสรการท่าเรือ

ปี 2014 บดินทร์ ได้เปลี่ยนมาเล่นฟุตบอล โดยไปทดสอบฝีเท้ากับทีมในระดับลีกภูมิภาค ดิวิชัน 2 อย่างรังสิต เอฟซี โดยใช้เวลาทดสอบฝีเท้า 1 เดือน ในระหว่างการทดสอบฝีเท้า อรรถพล ปุษปาคม โค้ชของสโมสรบางกอกกล๊าส ที่เข้ามาร่วมชมเกิดความประทับใจในฟอร์มการเล่น จึงได้ชักชวนให้บดินทร์เซ็นสัญญากับสโมสรบางกอกกล๊าส

## สถิติอาชีพ
### ประตูในนามทีมชาติ

## เกียรติยศ
### สโมสร
;บางกอกกล๊าส เอฟซี
* ไทยเอฟเอคัพ: 2557

; บุรีรัมย์ ยูไนเต็ด
* ไทยลีก: 2560
;การท่าเรือ
* ไทยเอฟเอคัพ: 2562

### ทีมชาติ
;ทีมชาติไทย
* ฟุตบอลชิงแชมป์แห่งชาติอาเซียน: 2563, 2565

## อ้างอิง

หมวดหมู่:นักฟุตบอลชายชาวไทย
หมวดหมู่:นักฟุตซอลชาวไทย
หมวดหมู่:นักฟุตบอลทีมชาติไทย
หมวดหมู่:ผู้เล่นในไทยลีก
หมวดหมู่:นักฟุตบอลจากจังหวัดอุบลราชธานี
หมวดหมู่:บุคคลจากโรงเรียนเบ็ญจะมะมหาราช
หมวดหมู่:บุคคลจากโรงเรียนวัดสุทธิวราราม
หมวดหมู่:ผู้เล่นสโมสรฟุตบอลสยาม
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นในเอเชียนคัพ 2023
ไนท์ออฟแชมเปียนส์ (2015)

**ไนท์ออฟแชมเปียนส์ (2015)** () เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ซัมเมอร์สแลม (2015) จัดเมื่อวันที่ 20 กันยายน 2015 ณ สนาม โตโยต้าเซ็นเตอร์ ในเมืองฮิวสตัน, รัฐเท็กซัส สหรัฐอเมริกา ซึ่งจัดเป็นครั้งที่ 9 แล้วของศึกไนท์ออฟแชมเปียนส์

## เบื้องหลัง
ในศึก ซัมเมอร์สแลม (2015) เซท โรลลินส์ ได้เอาชนะ จอห์น ซีนา ทำให้โรลลินส์ ได้ครองทั้งแชมป์ WWE World Heavyweight Championship และ WWE United States Championship ในรอว์คืนต่อมา วันที่ 24 สิงหาคม สติง ได้มาเล่นงานโรลลินส์ และขอท้าชิงแชมป์ WWE World Heavyweight Championship จากโรลลินส์

ในรอว์ (31 สิงหาคม 2015) จอห์น ซีนา ได้มาขอสิทธิ์รีแมตช์ชิงแชมป์ WWE United States Championship จาก เซท โรลลินส์

## ผลการปล้ำ

## ดูเพิ่ม
* ดับเบิลยูดับเบิลยูอี ไนท์ออฟแชมเปียนส์
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* Official website

หมวดหมู่:ไนท์ออฟแชมเปียนส์
หมวดหมู่:มวยปล้ำอาชีพในปี พ.ศ. 2558
หมวดหมู่:กีฬาในฮิวสตัน (รัฐเท็กซัส)‎
หมวดหมู่:มวยปล้ำอาชีพในรัฐเท็กซัส
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2558
หมวดหมู่:มวยปล้ำอาชีพในฮิวสตัน (รัฐเท็กซัส)